

Borászati, Eredetvédelmi és Agrármarketing Főosztály

|  |  |
| --- | --- |
| **Iktatószám:** BEAM/ 154- /2024. | Ügyintéző: Kelemen-Zobor Enikő |
|  | Telefonszám: +36-1-795-7678 |
|  | E-mail: [eniko.kelemen-zobor@am.gov.hu](mailto:eniko.kelemen-zobor@am.gov.hu) |

Tárgy: Határozat a „Szőregi rózsatő” oltalom alatt álló földrajzi jelzés termékleírása standard módosításának jóváhagyására irányuló kérelemről

**HATÁROZAT**

A Magyar Rózsatermesztők Egyesülete (6771 Szeged, Magyar utca 14.; adószám: 18458817-1-06; nyilvántartási szám: 06-02-0001161; képviseli: Hegedűs Adika elnök, a továbbiakban: Kérelmező) által benyújtott, a „Szőregi rózsatő” oltalom alatt álló földrajzi jelzés termékleírása módosításának jóváhagyására irányuló

***kérelemnek helyt adok, és megállapítom, hogy a kérelem a jogszabályokban előírt feltételeknek megfelel.***

A határozat véglegessé válása után a termékleírásnak a borokra, a szeszes italokra és a mezőgazdasági termékekre vonatkozó földrajzi árujelzőkről, valamint a hagyományos különleges termékekről és a mezőgazdasági termékek minőségére utaló választható kifejezésekről, az 1308/2013 EU, az (EU) 2019/787 és az (EU) 2019/1753 rendelet módosításáról, továbbá az 1151/2012 EU rendelet hatályon kívül helyezéséről szóló, 2024. április 11-i (EU) 2024/1143 európai parlamenti és tanácsi rendelet (a továbbiakban: Alaprendelet) 24. cikkének (4) bekezdése szerinti standard módosítását továbbítom az Európai Bizottság részére.

E határozat ellen fellebbezésnek helye nincs, az a közléssel véglegessé válik. A határozattal szemben jogsérelemre hivatkozással a közléstől számított 30 napon belül a Szegedi Törvényszék előtt közigazgatási per kezdeményezhető. A keresetlevelet a Szegedi Törvényszéknek kell címezni, azonban az Agrárminisztériumhoz kell benyújtani. A jogi képviselő nélkül eljáró felperes a keresetlevelet jogszabályban meghatározott nyomtatványon is előterjesztheti. A jogi képviselővel eljáró fél, valamint a belföldi székhellyel rendelkező gazdálkodó szervezet az űrlapbenyújtás támogatási szolgáltatás igénybevételével köteles benyújtani a keresetlevelet a digitális államról és a digitális szolgáltatások nyújtásának egyes szabályairól szóló 2023. évi CIII. törvény alapján. A keresetlevél benyújtására szolgáló űrlap elérhető az Agrárminisztérium központi e-ügyintézési portálon megtalálható elektronikus ügyintézési felületén, a <https://magyarorszag.hu/szuf_fooldal#kereses_talalatok,amper> címen. A keresetlevél benyújtásának a döntés hatályosulására halasztó hatálya nincs, de a keresetlevélben azonnali jogvédelem kezdeményezhető. Ha egyik fél sem kéri tárgyalás tartását, és azt a bíróság sem tartja szükségesnek, a bíróság az ügy érdemében tárgyaláson kívül határoz. Tárgyalás tartása a keresetlevélben kérhető, ennek elmulasztása miatt igazolásnak nincs helye. A bíróság egyszerűsített perben bírálhatja el a pert, ha a felperes ezt a keresetlevélben kéri és az alperes a védiratban nem ellenzi. Az illetékekről szóló 1990. évi XCIII. törvény 5. § (1) bekezdés d) pontja alapján a Kérelmezőt személyes illetékmentesség illeti meg a bírósági eljárás során.

Tárgy szerinti ügyben eljárási költség nem merült fel.

**I n d o k o l á s**

A Kérelmező 2024. szeptember 3-án a „Szőregi rózsatő” oltalom alatt álló földrajzi jelzés (a továbbiakban: OFJ) termékleírása módosításának jóváhagyása iránt kérelmet terjesztett elő. A „Szőregi rózsatő” OFJ termékleírásának módosítása nem változtatja meg az elnevezést, nem érvényteleníti a földrajzi területtel való kapcsolatot és nem von maga után további korlátozásokat a termék forgalmazása tekintetében, tehát nem minősül az Alaprendelet 24. cikk (3) bekezdése szerinti uniós módosításnak, ezért standard módosításnak kell tekinteni.

Az előzetes vizsgálat során megállapítottam, hogy a módosítás megfelel az Alaprendelet 24. cikk (1) és (4) bekezdésében rögzített követelményeknek. Megállapítottam továbbá, hogy a termékleírás módosítása iránti kérelmet nem a földrajzi árujelző oltalmának megszerzését kérelmező (a továbbiakban: oltalmat kérelmező) nyújtotta be. Ugyanakkor, mivel az oltalmat kérelmező *Szőregi Virág-Dísznövény Áfész* tevékenysége megszűnt, a cég felszámolás alá került, a módosítás iránti kérelem kapcsán az agrártermékek eredetvédelméről szóló 2022. évi LXVI. törvény 9. § (3) bekezdése szerinti nyilatkozat bekérése nem volt szükség.

A Magyar Eredetvédelmi Tanács a benyújtott módosítási kérelmet megtárgyalta és jóváhagyásra javasolta. Mindezek alapján a kérelem részletes vizsgálata során megállapítottam, hogy azt az arra jogosult nyújtotta be, és a benyújtott kérelem, valamint a termékleírás, és az egységes dokumentum megfelel a jogszabályokban előírt feltételeknek.

A fentiekre tekintettel a rendelkező részben foglaltak szerint döntöttem.

Határozatomat az Alaprendelet 24. cikkének (1), (4) és (9) bekezdése, az agrártermékek eredetvédelméről szóló 2022. évi LXVI. törvény 2. §-a, 3. § (1) bekezdése és a 9. § (3) és (5) bekezdése, a mezőgazdasági termékek és az élelmiszerek, valamint a szeszes italok földrajzi árujelzőinek oltalmára irányuló eljárásról és a termékek ellenőrzéséről szóló 158/2009. (VII. 30.) Korm. rendelet 6. §-a, a Magyar Eredetvédelmi Tanácsról szóló 1374/2013. (VI. 27.) Kormány határozat, valamint az általános közigazgatási rendtartásáról szóló 2016. évi CL. törvény (a továbbiakban: Ákr.) 80. § (1) bekezdése és 81.§ (l) bekezdése alapján hoztam meg.

A jogorvoslatról szóló tájékoztatás az Ákr. 82. § (1) bekezdésén, 112. § (1) bekezdésén, 113. § (1) bekezdésén, 114. § (l) bekezdésén, 116. § (1) bekezdésén és a (4) bekezdés a) pontján, valamint a közigazgatási perrendtartásról szóló 2017. évi I. törvény 5. § (1) bekezdésén, 12. § (1) bekezdésén, 13. § (l) bekezdés c) pontján, 39. § (1)-(2) és (6) bekezdésén, 50. § (1) bekezdésén, 77. § (1)-(2) bekezdésein és 124. § (3) bekezdésén, valamint a bíróságok elnevezéséről, székhelyéről és illetékességi területének meghatározásáról szóló 2010. évi CLXXXIV. törvény 3/A. §-án és 4. számú mellékletén alapul.

Hatáskörömet és illetékességemet az agrártermékek eredetvédelméről szóló 2022. évi LXVI. törvény 4. § (1) bekezdése és 9. § (5) bekezdése, valamint a Kormány tagjainak feladat- és hatásköréről szóló 182/2022. (V. 24.) Korm. rendelet 54. § 1. pontja állapítja meg.

Kiadmányozási jogomat a központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 5. § (3) bekezdésének b) pontja, valamint az Agrárminisztérium Szervezeti és Működési Szabályzatáról szóló 1/2023. (VI. 30.) AM utasítás 1. mellékletének 73. § (1) bekezdése és 2. függelékének 6.2.2. pont 3. alpont b) pontja rögzíti.

Budapest, 2024. október „ ”.

Melléklet: „Szőregi rózsatő” OFJ módosított termékleírása

Dr. Nagy István agrárminiszter nevében és megbízásából:

Gál Péter

főosztályvezető

A határozatot kapja:

1. Magyar Rózsatermesztők Egyesülete (6771 Szeged, Magyar utca 14.)
2. Európai Bizottság Mezőgazdasági és Vidékfejlesztési Főigazgatóság (kizárólag elektronikus formában)
3. Irattár